Na temelju Pravilnika o specijalističkom usavršavanju doktora medicine (NN 65/22) i Pravilnika o mjerilima za prijam specijalizanata (NN 83/15, 100/18, 33/23) i članka 21. Statuta Županijske bolnice Čakovec, ravnatelj, Igor Šegović, dr.med., spec. pedijatrije, subspec. pedijatrijske gastroenterologije, raspisuje

**NATJEČAJ**

za sklapanje ugovora o radu na neodređeno vrijeme s probnim radom do 6 mjeseci na poslovima doktora medicine – specijalizanta za potrebe Županijske bolnice Čakovec iz medicinske grane – specijalizacije:

* Psihijatrija – 2 izvršitelja
* Urologija – 2 izvršitelja
* Opća kirurgija – 1 izvršitelj
* Ginekologija i opstetricija – 1 izvršitelj
* Endokrinologija i dijabetologija – 1 izvršitelj
* Transfuzijska medicina – 1 izvršitelj
* Hitna medicina – 2 izvršitelja

**Uvjeti:**

– zdravstveni radnik sa završenim integriranim preddiplomskim i diplomskim studijem zdravstvenog usmjerenja (doktor medicine)

– odobrenje za samostalan rad

Uz zamolbu pristupnik prilaže: preslika diplome, preslika odobrenja za samostalan rad, preslika prijepisa položenih ispita na studiju, preslika potvrde o općem prosjeku ocjena tijekom studija te duljini trajanja studija, preslika nagrada za vrijeme studija, preslika potvrde o statusu poslijediplomskog doktorskog studija, popis objavljenih radova i kopije radova, potvrdu HZMO o radnom iskustvu, preslika ugovora o radu ako je pristupnik radio u primarnoj zdravstvenoj zaštiti, preslika rezultata psihološkog testiranja, preslika domovnice, životopis i uvjerenje nadležnog suda da se protiv podnositelja prijave ne vodi kazneni postupak (ne stariji od 6 mjeseci).

Na Natječaj se mogu javiti pristupnici oba spola.

Ponude s dokazima o ispunjenju uvjeta dostavljaju se Županijskoj bolnici Čakovec, I. G. Kovačića 1e, 40000 Čakovec s naznakom: »Povjerenstvo za izbor specijalizanata – ne otvarati«. Nepotpune i nepravovremene prijave neće se razmatrati. **Natječaj je objavljen u Narodnim novinama i otvoren je od 12.07.2023. do 26.07.2023. godine.**

Dokazi koji se dostavljaju ne moraju biti ovjereni, ali se izvornik mora predočiti Povjerenstvu za provođenje natječaja pri razgovoru – intervjuu po pozivu ustanove.

O rezultatima izbora kandidati će biti obaviješteni najkasnije u roku od 20 dana od obavljenog razgovora s Povjerenstvom.

Prijavom na natječaj kandidat daje privolu Županijskoj bolnici Čakovec da se njegovi osobni podaci prikupljaju, obrađuju, objavljuju u digitalnom obliku, te čuvaju u skladu s općim aktima Bolnice, radi provođenja javnog natječaja za zapošljavanje.

Kandidat koji ostvaruje prednost pri zapošljavanju prema posebnim propisima dužan je u prijavi na natječaj pozvati se na to pravo i priložiti potrebnu dokumentaciju.

Ostale objave, obavijesti i rokovi vezani uz provedbu Natječaja propisani su Pravilnikom o mjerilima za prijam specijalizanata (NN 83/15,100/15, 33/23).

Županijska bolnica Čakovec pridržava pravo ne izvršiti izbor kandidata po ovom Natječaju, bez obrazloženja.

Broj: 01-3083/2023.